ནང་དོན་གནད་བསྡུས།དགེ་འདུན་ཆོས་འཕེལ་གྱི་ཤུལ་བཞག་ཕྱག་རྫས་ནང་དུ་ཕྱག་བྲིས་ཟིན་དེབ་དྲུག་བཞུགས་པ་ལས།རྒྱ་དཔེའི་དཀར་ཆག་ལ་ཤོག་ལྷེ་བཅུ་སུམ་དང་ཁྱོན་བསྡོམས་རྒྱ་དཔེ་བདུན་ཅུ་དོན་བརྒྱད་ཀྱི་དཀར་ཆག་བཀོད་ཡོད།དཀར་ཆག་གི་སྒྲིག་སྟངས་ནི་དེང་རབས་དཀར་ཆག་གི་སྒྲིག་སྟངས་ལྟར་བསྒྲིགས་ཡོད།རྒྱ་དཔེ་དཀར་ཆག་འདི་ལས་ང་ཚོས་དུས་རབས་ཉི་ཤུའི་ལོ་རབས་སུམ་ཅུ་ཡས་མས་སུ་བོད་དུ་བཞུགས་པའི་ཏ་ལའི་ལོ་མའི་ལེགས་སྦྱར་རྒྱ་དཔེ་རྣམས་ཀྱི་གནས་ཚུལ་ཟུར་ཙམ་ཤེས་ཐུབ་པ་དང་།མཁས་དབང་དེས་བོད་དུ་བཞུགས་པའི་ཏ་ལའི་ལོ་མའི་ལེགས་སྦྱར་རྒྱ་དཔེ་ལ་རྟོག་ཞིབ་དང་ཐུགས་ཁུར་དོ་སྣང་གནང་ཡོད་པ་སོགས་བསྟན་ཡོད།